OŠ Matije Gupca Gornja Stubica

šk. godina 2022./2023.

Gornja Stubica, 5.09.2022.

PROTOKOL DOLAZAKA, ULAZAKA, BORAVKA I IZLAZAKA IZ ŠKOLE

Ulazak u školu dozvoljen je učenicima i djelatnicima škole. Za sve ostale ulazak nije dozvoljen.

Ulazak roditelja, skrbnika i akvizitera je dozvoljen samo na poziv i odobrenje ravnatelja, učitelja i stručnih suradnika. Ulazna vrata su zatvorena, potrebno je koristiti zvono na ulazu.

Po dolasku u školu učenici se grupiraju po razrednim odjelima na školskom igralištu na označenim mjestima.

Ulazak u školu odvija se organizirano, u redu, na glavni ulaz u školu, zajedno učenici nižih i viših razreda. Dežurni učitelj pušta učenike u školu u 7,40 sati te kontrolira čistoću papuča.

Učenici koji dolaze na predsat čekaju predmetnog učitelja na ulazu u predvorju.

Prilikom ulaska u školu učenici se trebaju preobući u papuče u predvorju. Učenici razredne nastave odlaze u svoju učionicu. Učenici predmetne nastave čekaju na hodnicima dolazak učitelja koji im otvara vrata učionice i pušta u razred.

Učenike kojima su dodijeljeni pomoćnici u nastavi, na ulazu u školu čekaju pomoćnice i uvode ih u razred.

Na hodnicima i u blagovaoni dežuraju dežurni učitelji. U vrijeme 1. velikog odmora u blagovaoni se hrane učenici razredne nastave i 5.a. Za vrijeme 2. velikog odmora hrane se učenici 5.b i ostali viši razredi.

Za vrijeme velikih odmora svi učenici mogu biti u školskom dvorištu na asfaltiranim površinama uz prisutnost dežurnog učitelja. Za vrijeme malih odmora učenici ne izlaze na školsko dvorište.

Po završetku nastave učenici putnici odlaze uz pratnju učitelja na organizirani prijevoz autobusima, a ostali učenici dužni su otići svojim kućama. Nije dozvoljeno zadržavanje u prostorima škole dulje od 15 minuta nakon završetka nastave.

Dežurni učitelji vode knjigu dežurstva.